شەفەق نیوز/ وەڕیەوبەرایەتی پۆلیس ئیدارەی ناوچەی سۆران لە هەرێم کوردستان،  ئمڕوو پەنجشەممە،  خەوەردا لە خوەیکوشتن وەرپرسیگ لە ئاسایش لەنقەزای راوەندوز لە مەوقەی ئەرک فەرمی.
جەمال دیواری وەڕێوبەر بەش پەیوەندی و راگەیانن لە وەڕیەوبەرایەتی پۆلیس سۆران لە بەیاننامەیگ رەسیە ئاژانس شەفەق نیوز وت: ئمڕوو لە ساعەت ١١ی شەوەکی لەلایەن پۆلیس راوەندوز ئاگادار کراین ک هاووڵاتییگ وەناو (ا، س، ح) وە پلەی رائید لە هێزەیل ئاسایش لە قەزاگە وەداخەو لە مەوقەی ئەرک فەرمیی کۆتایی وە ژیان خوەی هاورد.
وتیش: وەگورەی لێکۆڵینەوە سەرەتاییەکان خ ئەو کەس خوەیکوشە زیان لە بیماری دەرۊینی داشت.
دیواری وتیش: لە بنەمای فەرمان دادوەر لێکۆڵینەوە،  تەرمەگە وەرەو پزشک دادوەری لە خەسەخانەی ئاشتی لە سۆران بڕیار و پۆلیس راوەندوز دەسکردە لێکۆڵینەوە.
